गढ़मुक्तेश्वर। गंगाधाम आवासीय कालोनी में आशियाने का सपना पाले लोगों को जोर का झटका धीरे से लगा है। दरअसल, इस कालोनी का मामला कोर्ट में पहुंचने के बाद हापुड़-पिलखुवा विकास प्राधिकरण ने लोगों की जमा धनराशि वापस करनी शुरू कर दी है। तीर्थ नगरी के विकास का जिम्मा उठाने वाले प्राधिकरण ने एक वर्ष पूर्व नगर में पहली आवासीय कालोनी बनाने के लिए पुरानी हापुड़ रोड पर 85 एकड़ कृषि भूमि अधिगृहीत की थी। डिमांड सर्वे शुरू होते ही खूब बुकिंग हुई और करीब 400 लोगों ने लगभग तीन करोड़ रुपये जमा किए।